《玉兔净居诗》
宋代·张仲尹

何事回真馆，标名作净坊。
金园存废趾，玉兔效殊祥。
躍汉劳罝纲，环山莹雪霜。
来疑崑岫出，去讶月轮藏。
隐顯经千载，薰修荫一方。
宝坛隳道祖，华榜耀空王。
奥域居全晋，灵祠接庆唐。
烟霞生四面，楼殿起中央。
暎日杉阴合，飘空磬韵长。
伊余闻胜概，宁惜寄篇章。

作者简介：张仲尹，仁宗天圣中为朝请郎，守尚书度支员外郎，充集贤校理。曾知解州，兼管内劝农提点两池事（《金石萃编》卷一三二）。